Theo van Doesburg

**Teo van Dusburgas** (, 1883 – 1931 m.) – XX a. Nyderlandų tapytojas, architektas, dizaineris, grafikas, meno teoretikas ir rašytojas. Vienas olandų grupės *[[De Stijl]]* steigėjų.

## Biografija
Teo van Dusburgas (tikras vardas − ) gimė 1883 m. rugpjūčio 30 d. Utrechte Nyderlanduose menininkų šeimoje. Apie 1899 m. pradėjo tapyti natūralistine maniera. Prisiėmė Teo van Dusburgo pseudonimą. Vėliau tapė impresionistine ir fovistine maniera. Pirmą kartą T. van Dusburgo paveikslai eksponuoti 1908 m. Hagoje. Jis rašė poeziją, meno kritiką. 1914 − 1916 m. tarnavo armijoje. Jo tapyba pradėjo keistis į abstrakcionistinę, kai jis 1915 m. susipažino su P. Mondriano kūriniais. Po tarnybos apsigyveno Leidene, pradėjo bendradarbiauti su architektais J. J. P. Oud ir Jan Wils. Kūrė vitražus. 1917 m. menininkai įkūrė grupę *[[De Stijl]]* („Stilius“) ir leido žurnalą tuo pačiu pavadinimu. Kitais grupės nariais buvo Vilmos Huszár, Piet Mondrian, Bart van der Leck ir Georges Vantongerloo.

1920 m. T. van Dusburgas atnaujino literato darbą pseudonimais I. K. Bonset ir vėliau − Aldo Camini. 1921 m. lankėsi Berlyne ir Veimare, skleidė *[[De Stijl]]* estetiką. 1921 − 1923 m. metais dėstė Veimaro „Bauhaus“ mokykloje, domėjosi dadaistų veikla. Buvo pažįstamas ir jo idėjos paveikė Raoul Hausmann, Le Corbusier, Kurt Schwitters, Ludwig Mies van der Rohe, Jean Arp, Tristan Tzara ir kt. 1923 m. Paryžiuje įvyko T. van Dusburgo, Gerrit Rietveld ir Cor van Eesteren architektūrinių projektų paroda Rozenbergo galerijoje ir 1924 m. − Paryžiaus Architektūros mokykloje. 1924 m. Veimaro Krašto muziejuje įvyko T. van Dusburgo personalinė paroda. Šiais metais jis skaitė paskaitas apie tuometinę literatūrą Prahoje, Vienoje, Hanoveryje. „Bauhaus“ publikavo jo veikalą *Grundbegriffe der neuen gestaltenden Kunst* („Neoplastinio meno principai“). 

1920 m. jis susipažino su 15 metų vyresne ištekėjusia pianiste Nelly van Moorsel. 1923 m. T. van Dusburgas išsiskyrė su pirmąja žmona ir 1928 m. vedė Nelly van Moorsel. T. van Dusburgo meninių ieškojimų nepriėmė Pitas Mondrianas ir 1925 m. dailininkai nutraukė ryšius. 1926 m. T. van Dusburgas paskelbė manifestą „Elementarizmas“, kuriuo prasidėjo nauja *[[De Stijl]]* fazė. Šiais metais jis bendradarbiavo su Jean Arp ir Sophie Taeuber-Arp restorano-kabareto *L’Aubette* Strasbūre projekte. 1929 m. T. van Dusburgas grįžo į Paryžių, išleido žurnalą *Art concret*, kuris atstovavo Paryžiaus menininkų grupę tuo pačiu pavadinimu. T. van Dusburgas buvo vienas menininkų grupės *Abstraction-Création* iniciatorių Paryžiuje. Teo van Dusburgas mirė 1931 m. kovo 7 d. Davose, Šveicarijoje.

## Darbų galerija

Vaizdas:Portrait of Christian Leibbrandt by Theo van Doesburg AB4069.jpg| „Christian Leibbrandt portretas“, 1908 m., Centrinis Utrechto muziejus
Vaizdas:Theo van Doesburg Composition I.jpg| „Kompozicija 1“, 1916 m., Kröller-Müller muziejus
Vaizdas:Theo van Doesburg Composition 2.jpg| „Kompozicija 2“, 1916 m., Tiseno-Bornemiso muziejus
Vaizdas:Strasbourg Musée d'art moderne et contemporain février 2014-18.jpg| T. van Dusburgo vitražai Strasbūro šiuolaikinio meno muziejuje 
Vaizdas:Theo van Doesburg Composition XVIII in three parts.jpg| „Kompozicija iš trijų dalių“, 1920 m., Kröller-Müller muziejus
Vaizdas:GUGG Composition décentralisée.jpg| „Decentralizuota kompozicija“, 1924 m., Gugenheimo muziejus
Vaizdas:Ciné-dancing Strasbourg - Theo van Doesburg060611 006.jpg| Kabareto *L’Aubette* Strasbūre dizainas


## Kūrinių galerijos
* Wikimedia projektas
* wikiart.org
* T. van Dusburgo kūriniai Niujorko šiuolaikinio meno muziejaus svetainėje

## Šaltiniai
* guggenheim.org/ 
* Encyclopaedia Britannica
* The Guardian